Шығыс Ақжар мұнай кен орны — Қазақстан Энциклопедиясы
"Шығыс Ақжар мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Шығыс Ақжар мұнай кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Шығыс Ақжар мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 227
TEXT: Қазақстан Энциклопедиясы кен орны Шығыс Ақжар мұнай кен орны - Каспий маңы ойысының шығыс ернеуіндегі мұнай кен орны. Құрылым 1980-1984 жылдары жете нақтыланған. Іздестіру бұрғылауы 1985 жылы, барлау-бұрғылауы 1990 жылы басталып, кен орны 1989 жылы ашылған. Ақтөбе облысында, Жарқамыс кентінен солтүстік-шығыста 40 км қашықтықта орналасқан. Кен орны төменгі пермнің ассельартин шөгінділерінің беті бойынша бөлінетін ассиметриялы брахиантиклиналды қатпардан орын алған. Екі шағын көтеріңкі құрылым солтүстік-шығыс бағытта созылған, өлшемдері 31*9 км, амплитудасы 300-350 м. Іздестіру бұрғылауы 4870-5060 м тереңдіктер аралығындағы төменгі пермнің артин жікқабаты шөгінділерінің өнімділігін анықтады. Анықталған мұнай жатыны қойнауқаттық, тектоникалық тұрғыдан қалқаланған, ондағы су-мұнай жапсары -4912 м тереңдікте. Жинауышы аралас, терригендік, ашық кеуектілігі 13, 3%. Қалыңдығы 100 мден астам кунгур жікқабатына тиесілі ирен свитасының тұзды шөгінділері жатын жапқышы болып саналады. Мұнайлы бөліктің ауданы 8, 9 км 2, мұнай жатынының биіктігі 325 м, мұнайға қаныққан қалыңдық 59, 4 м, қанығу коэффициент 0, 654. Қанығу қысымы мен қойнауқаттық қысым тең елшемді - 93, 12 МПа, қабат температурасы 93°С. 25, 5 мм-лік штуцердегі мұнай шығымы 696, 4 м 3/тәу. Қойнауқаттық мұнайдың газбен қанығу дәрежесі 324 м 3/т. Мұнайы жеңіл, тығыздығы 826-837 кг/м 3, қалыпты жағдайлардағы тұтқырлығы 9, 47 Сет, аз күкіртті аз парафинді және аз ғана мөлшерде шайырлар мен асфальтендер бар. Метанды көмірсутектердің мөлшері 89, 06%, хошиісті көмірсутектер мөлшері - 7, 25%. Кен орны жете барлау сатысында, тендерге қойылған. Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005
